

สถาบันวิจัยประชากรและสังคม

มหาวิทยาลัยมหิดล

 999 ต.ศาลายา อ.พุทธมณฑล จ.นครปฐม 73170

โทร. 02-4410201-4 ต่อ 520 โทรสาร. 02-4419333

ที่ อว 78.191/

วันที่ 29 กันยายน 2565

เรื่อง ขอความอนุเคราะห์อนุญาตให้คุณอภิชาติ ปานทอง พนักงานบริษัทลัคกี้เฟลม จำกัด เป็นวิทยากร

เรียน กรรมการผู้จัดการบริษัท ลัคกี้เฟลม จำกัด

สิ่งที่ส่งมาด้วย 1. หลักการและเหตุผลการจัดประชุม/อบรมองค์กรต้นแบบแปลงสาธิต ของโครงการองค์กร 4G มีสุข : เข้าใจ

 เตรียมพร้อม และทลายช่องว่าง

 2. (ร่าง) กำหนดการจัดอบรมหลักสูตรการบริหารจัดการองค์ความรู้สู่ความสุขในการทำงาน (Routine to

 Happiness: R2H) สำหรับบริษัท ไทยเพรซิเดนท์ฟูดส์ จำกัด (มหาชน)

 ด้วย สถาบันวิจัยประชากรและสังคม มหาวิทยาลัยมหิดล ได้รับทุนจากสำนักงานกองทุนสนับสนุนการสร้างเสริมสุขภาพ (สสส.) ในการดำเนินโครงการ **องค์กร 4G มีสุข : เข้าใจ เตรียมพร้อม และทลายช่องว่าง** ซึ่งกิจกรรมหนึ่งในการดำเนินงานของโครงการคือการจัดอบรมเชิงปฏิบัติการหลักสูตรการบริหารจัดการองค์ความรู้สู่ความสุขในการทำงาน (Routine to Happiness: R2H) ให้กับองค์กรที่ร่วมเป็นองค์กรต้นแบบกับทางโครงการฯ โดยมีกำหนดการจัดอบรมฯ ให้กับบริษัท ไทยเพรซิเดนท์ฟูดส์ จำกัด (มหาชน)ซึ่งเป็นหนึ่งในองค์กรที่ร่วมเป็นองค์กรต้นแบบแปลงสาธิตกับทางโครงการฯ ระหว่างวันที่ 20– 21 ตุลาคม 2565 ณ ห้องเสม็ด โรงแรมเคปราชา จ.ชลบุรี

 โครงการฯ พิจารณาแล้วเห็นว่าบริษัท ลัคกี้เฟลม จำกัด เป็นองค์กรที่มีชื่อเสียงเป็นที่รู้จักอย่างดียิ่ง อีกทั้งยังเป็นองค์กรที่ให้ความสำคัญกับการสร้างเสริมองค์กรแห่งความสุข ในการนี้ จึงใคร่ขอความอนุเคราะห์จากท่านอนุญาตให้ คุณอภิชาติ ปานทอง เจ้าหน้าที่ความปลอดภัยในการทำงานระดับวิชาชีพ และเลขานุการและคณะทำงาน Happy Workplace บริษัท ลัคกี้เฟลม จำกัด เป็นวิทยากรบรรยายในหัวข้อ **การถ่ายทอดประสบการณ์และแรงบันดาลใจ การขับเคลื่อนกิจกรรมสร้างเสริม “องค์กรแห่งความสุขยุคใหม่**” ทั้งนี้ การบรรยายมีวัตถุประสงค์เพื่อถ่ายทอดและแบ่งปันประสบการณ์ รวมทั้งการสร้างแรงบันดาลใจในการขับเคลื่อนกิจกรรมสร้างเสริมองค์กรแห่งความสุขภายในองค์กร โดยมีผู้เข้ารับการอบรมฯ จำนวน 30 ราย ในวันที่ 21 ตุลาคม 2565 เวลา 10.30 – 12.00 น. ดังรายละเอียดตามกำหนดการที่แนบมาพร้อมนี้

 จึงเรียนมาเพื่อโปรดพิจารณา โครงการฯ ใคร่ขอขอบพระคุณท่านเป็นอย่างสูงมาณ โอกาสนี้

 ขอแสดงความนับถือ

  (รองศาสตราจารย์ ดร.จรัมพร โห้ลำยอง)

 หัวหน้าโครงการองค์กร 4G มีสุข : เข้าใจ เตรียมพร้อม และทลายช่องว่าง และ

 รองผู้อำนวยการ สถาบันวิจัยประชากรและสังคม

 มหาวิทยาลัยมหิดล